Samlingsstund for barn

I sosiale medier

Baking: Vi baker boller og Matilda lurer både mamma og pappa.
Kirkens tro og tradisjon: Bønn.
Kjernetekst fra trosopplæringsplanen: Jesus metter 5000, Joh. 6, 1-15.

Elementer i samlingsstunden

1. Presentasjon av deg og seerne
2. Introduksjon
3. Spørsmålsrunde med bevegelser
4. Velkommen-sang
5. Vi baker boller
6. Matilda og pappa lager ballongkake med krem og lurer mamma
7. Vi hører om Jesus som mettet 5000
8. Matilda og mamma lager boller med insekt i og lurer pappa
9. Bønn

# Mål for samlingene

* Barna skal få en opplevelse av å være sammen.
* De skal få synge, få tips om ting å lage og å gjøre.
* Barna hører om Jesus som metter 5000 mennesker

# Du trenger

* Noe å filme med
* Ingredienser til boller
* Ballong-kake: Kakeform, ballong, krem og kakepynt.
* Bolle med insekt: Friterte insekt (mange steder må dette bestilles)
* En matboks, bolledeig og fiske-kjeks til Bibel-fortellingen
* Sang og bønn

Manus til hele nittende samlingsstund

I dokumentet er det lagt inn overskrifter for å holde oversikt – men samlingen «flyter» videre av seg selv.

# 1. Presentasjon

Velkommen til samlingsstund!

(Presenter dere med navn, alder og bosted)

Hva heter du?
Å, det var mange fine navn!
Du må gjerne få en voksen til å skrive en hilsen i kommentarfeltet under, så vet vi hvem som ser på.

# 2. Introduksjonsrunde om hvorfor vi har samlingsstund

I dag skal vi bake boller med rosiner

# 3. Spørsmålsrunde med bevegelser

Vi stiller spørsmål, og så kan du svare ved å gjøre det vi sier.
(Her improviserer Matilda en del, så spørsmålene her avviker noe fra sendingen).

**Alle som liker boller med rosiner, klapp på magen.**

**Alle som liker å bake boller, løft hendene og si yeah.
Alle som er klar for å synge sangen vår, klapp på knærne.**

# 4. Velkommen-sang

*Velkommen alle musikanter,*

*musikanter som er klare nå.*

*Alle musikanter som kan takten slå!*

*Klapp i hendene! (klapp i hendene)*

*Klapp med tennene (Klapp med tennene)*

*Hvor er knærne? (Slå på knærne)*

*Hvor er tærne? (Slå på tærne)*

# 5. Vi baker boller

Først: Vask hendene!
Du trenger: Vi brukte bolle-oppskrift fra baksiden av mel-posen: Mel, melk, gjær, kardemomme, smør, salt, kanel.
Du trenger også noe å bake med.
Slik gjør du: Følg oppskriften på posen.

# 6. Matilda og pappa lager ballong-kake og lurer mamma

Du trenger: Kakeform, ballong, krem og kakepynt.
Slik gjør du: Blås opp en ballong og legg den i en kakeform. Pynt ballongen med krem (bruk gjerne en mindre ballong enn den vi brukte, og dekk den gjerne mer med krem. Et alternativ er å dekke en fiskepudding med krem! Det er også gøy å servere!)
Server kaken og la noen prøve å kutte den opp med en skarp kniv.

# 7. Vi hører om Jesus som mettet 5000

# Vi gjenforteller kort fortellingen om Jesus som metter 5000 mennesker. 5000 mennesker kan godt ha vært 15 000 mennesker, i og med at kvinner og barn ikke ble talt. Og i Bibelen står det at det var et barn som kom med mat, det var ikke nødvendigvis en gutt. Når fortellingen skal gjengis på kort tid og med små barn som publikum, ble ikke tekstlige nyanser tatt med.

# 8. Mamma og Matilda lager boller med insekt og lurer pappa

Du trenger: Insekt (dette er frityrstekte insekter tilberedt for å kunne spises. Mange steder må disse spesialbestilles).
Slik gjør du: Matilda er glad i rosiner i bollene. Når bollene med insekter stekes, ser det ut som om at det er boller med rosiner. Pappa spiser bollene og får seg en overraskelse.

# 9. Bønn

Dette er en hermebønn (se bevegelser i promoen)

Herre Jesus Kristus

Du står foran meg

Du er også bak meg

Du er på min høyre side

Du er på min venstre side

Du er over meg

Du er under meg
Og du er glad i meg

#